*Για όλες τις δραστηριότητες του συλλόγου, δείτε: Ολυμπιακός Σ.Φ.Π.*

Ιστορία
-------

### Ίδρυση

Το Ποδηλατοδρόμιο
Το 1931, και μετά την ίδρυση των τμημάτων ποδοσφαίρου, υδατοσφαίρισης, στίβου, κολύμβησης, βόλει, ξιφομαχίας και κωπηλασίας, η τότε διοίκηση του Ολυμπιακού, η οποία βρισκόταν υπό την προεδρία του Θανάση Μέρμηγκα, αποφάσισε να προχωρήσει στην ίδρυση τμήματος χειροσφαίρισης. Πρώτο γήπεδο και παράλληλα χώρο προπόνησης του συγκεκριμένου τμήματος του ερυθρόλευκου συλλόγου αποτέλεσε το Ποδηλατοδρόμιο, το γνωστό σήμερα Στάδιο Γεώργιος Καραϊσκάκης, το οποίο είχε κατασκευαστεί ήδη από το 1895 προκειμένου να χρησιμοποιηθεί για τους πρώτους σύγχρονους Ολυμπιακούς Αγώνες που διεξήχθησαν στην Αθήνα το 1896. 

Η ύπαρξη τμημάτων χάντμπολ δεν ήταν πρωτόγνωρο φαινόμενο στην Ελλάδα. Στη χώρα πρωτοπαίχτηκε το άθλημα της χειροσφαίρισης το 1922 στο ποδοσφαιρικό γήπεδο του Πανελληνίου Γ.Σ. με τις ομάδες να αγωνίζονται με έντεκα εναντίον έντεκα παικτών. Αυτός που δίδαξε στην Αθήνα το άθλημα πρώτος, ήταν ο καθηγητής Φυσικής Αγωγής και τότε διευθυντής του γυμναστηρίου του Πανελληνίου Γ.Σ. Ευάγγελος Καλφαρέντζος, ο οποίος μάλιστα μετέφρασε και τους πρώτους κανονισμούς. Οι πρώτες ομάδες οι οποίες ίδρυσαν τμήμα χειροσφαίρισης ήταν ο Πανελλήνιος Γ.Σ. ο Εθνικός, η Νήαρ Ήστ, οι Νέοι Βύρωνος, ο Παναθηναϊκός, η ΑΕ Ελληνορώσων, η ΑΕ Χαλκίδας κα. Εξαίρεση δε μπορούσε να αποτελέσει ο Ολυμπιακός, ο οποίος προχώρησε στη μετέπειτα ίδρυση του αντίστοιχου τμήματος.

### Πρώτα χρόνια

Ο Κώστας Κλειδουχάκης
Ο Τάκης Προβατόπουλος
Λόγω του γεγονότος ότι μέχρι εκείνη τη στιγμή δεν είχε συσταθεί επίσημα κάποια αντίστοιχη Ελληνική Ομοσπονδία Χειροσφαίρισης, η ομάδα χάντμπολ του Ολυμπιακού λάμβανε μέρος στα διάφορα ανεπίσημα πρωταθλήματα που διεξάγονταν μεταξύ των συλλόγων του Πειραιά καθώς επίσης και σε πρωταθλήματα κέντρου. 

Τα ρόστερ των πρώτων χρόνων του τμήματος χειροσφαίρισης του Ολυμπιακού αποτελούσαν Έλληνες αθλητές μεταξύ άλλων της ποδοσφαιρικής ομάδας του συλλόγου όπως π.χ. ο τερματοφύλακας Κώστας Κλειδουχάκης καθως επίσης και της κολυμβητικής ομάδας όπως π.χ. ο Τάκης Προβατόπουλος (ο δεύτερος αποτελούσε κορυφαίο Έλληνα κολυμβητή προπολεμικά, ο οποίος μάλιστα είχε κατακτήσει με την ομάδα του Ολυμπιακού αρκετά πρωταθλήματα τόσο ως αθλητής της κολύμβησης, όσο και ως αθλητής της υδατοσφαίρισης). Άλλοι αθλητές οι οποίοι αποτελούσαν στελέχη των πρώτων ρόστερ της ομάδας χάντμπολ του Ολυμπιακού ήταν οι: Κοκκινάκης, Τρικίδης, Τσακίρης, Θρακάκης, Πολίτης, Αθανασιάδης, Τσιγώνης, Βρουσάλης, Χονδρόπουλος, Πυλάδης, Παπαδάκης και Αποστολάκης.

### Διάλυση και προσπάθεια ανασύστασης

Μετά και την επίσημη συμμετοχή της Ελλάδας στον Β' Παγκόσμιο Πόλεμο, κάθε αθλητική δραστηριότητα πέρασε σε δεύτερη μοίρα, με το τμήμα χειροσφαίρισης του Ολυμπιακού να μην αποτελεί εξαίρεση. Μεταπολεμικά, τα πράγματα έγιναν ακόμα χειρότερα για το συγκεκριμένο τμήμα καθώς αποχώρησαν οριστικά πολλοί αθλητές του τμήματος, με αποτέλεσμα η κρίση και η διάλυση να έρχονται με αργό αλλά ταυτόχρονα σταθερό ρυθμό. Για περισσότερο από τρεις δεκαετίες, το τμήμα χειροσφαίρισης του Ολυμπιακού βρισκόταν σε αδράνεια. 

Το 1976, ο Σύνδεσμος Ελληνικών Γυμναστικών Αθλητικών Σωματείων, γνωστός πιο απλά και ως ΣΕΓΑΣ, έστειλε βιβλία κανονισμών σε όλους τους συλλόγους, στην πρώτη ουσιαστικά σοβαρή προσπάθεια οργάνωσης του αθλήματος στη χώρα. Ένα χρόνο αργότερα και συγκεκριμένα το 1979 ιδρύθηκε η Ομοσπονδία Χειροσφαιρίσεως Ελλάδος (ΟΧΕ), η οποία διοργάνωσε το πρώτο επίσημο Πανελλήνιο Πρωτάθλημα Χειροσφαίρισης. Αν και στην αρχή η τότε διοίκηση του Ολυμπιακού η οποία λειτουργούσε υπό την προεδρία του Κώστα Θανόπουλου, είδε με θετικό μάτι την προοπτική της επαναλειτουργίας του τμήματος, στην συνέχεια η ιδέα δεν προχώρησε, με αποτέλεσμα το τμήμα να παραμένει ανενεργό.

### Επαναλειτουργία

Το τμήμα χειροσφαίρισης επανασυστάθηκε το 1990 και χρησιμοποιούσε ως γήπεδο το ανοιχτό της Αγίας Βαρβάρας με προπονητή τον Συμεωνίδη και επίλεκτους αθλητές από σημαντικές ομάδες της εποχής Μακρόγλου Μ. Μακρόγλου Ν. Κηρύκο Δ. Φέτση, Χολέβας Ξ. και άλλους ωστόσο λίγο καιρό αργότερα και λόγω έλλειψης ιδιόκτητου γηπέδου, η λειτουργία του συγκεκριμένου τμήματος ουσιαστικά σταμάτησε για ακόμα μια φορά. Το 1994 ο πρόεδρος της ομάδας του Λυκαβηττού Α. Κανώνης, ερυθρόλευκων αισθημάτων, πρότεινε στον ερασιτέχνη Ολυμπιακό την σύμπλευση των δύο ομάδων και έτσι μετά την συγχώνευση το πλήρες όνομα της ομάδας ήταν Ολυμπιακός/Λυκαβηττός με έδρα το κλειστό του Κερατσινίου. 

Την ίδια χρονιά μάλιστα εμφανίστηκε και το γυναικείο τμήμα χειροσφαίρισης του Ολυμπιακού Πειραιώς, το οποίο πήρε μέρος στο πρωτάθλημα Ελλάδος της Α2 εθνικής κατηγορίας. Το ρόστερ της ομάδας στελέχωναν οι: Λάμπουρα, Γκουντουρά, Ντουσακλή, Χατζησταυράκη, Τσαούση, Παπαδοπούλου, Μοσχοβέλλη καθώς και άλλες αξιόλογες αθλήτριες. Το 1995, η ομάδα με έδρα το Κερατσίνι, κέρδισε την άνοδο στην Α1 Κατηγορία με έφορο της ομάδας τον Κοκκινάκη και προπονητή τον Καρρά. Από τους αθλητές που ξεχώρισαν στην ομάδα ήταν οι Γιοκαράκης, Ξύδης, Σκαρλος, Βρεττός, Νάνης, Μυλωνάς και άλλοι. Το 1996 λόγω διαφωνιών ερασιτέχνη και Λυκαβηττού και αφου ειχε πεσει στην α2 παύτηκε η συνεργασία και η ομάδα συνέχισε ανεξάρτητα την πορεία της ως Ολυμπιακός Κερατσινίου, χωρίς να έχει σχέση με τον ερασιτέχνη Ολυμπιακό.

### Νέα εποχή

Στις 11 Ιουνίου 2017, ο Ολυμπιακός έκανε αίτηση επανεγγραφής στην ομοσπονδία χάντμπολ, η οποία και έγινε αποδεκτή. Συγχωνεύτηκε με την πρωταθλήτρια ομάδα ΙΕΚ Ξυνή, και εντάχθηκε στην ανώτερη κατηγορία του ελληνικού πρωταθλήματος. Η ομάδα αγωνίζεται με την ονομασία Ολυμπιακός ΣΦΠ, που έχει μεγάλο χορηγό τον ΙΕΚ ΞΥΝΗ.

Το τμήμα καταγράφει αμέσως επιτυχίες σε πανελλήνιο επίπεδο, κατακτώντας 2 συνεχόμενες χρονιές (2018, 2019) πρωτάθλημα και κύπελλο. 

Στις 8 Απριλίου 2021 με επίσημη ανακοίνωση του ο Ολυμπιακός ΣΦΠ γνωστοποίησε την απόφαση του να μην συνεχίσει στο πρωτάθλημα της Handball Premier της σεζόν 2020-21. Στην ανακοίνωση του κατηγορεί την διοίκηση της ΟΧΕ για μεροληπτική στάση υπέρ της ΑΕΚ και για αλλοίωση πρωταθλήματος. 

Την σεζόν 2021-22 κατακτάει για 3η φορά το πρωτάθλημα Ελλάδας, με μειονέκτημα έδρας, κερδίζοντας την ΑΕΚ με 3-1, ενώ στις αρχές της επόμενης σεζόν βάζει στην τροπαιοθήκη του για 1η φορά και το Σουπερ Καπ Ελλάδας.

Τίτλοι
------

### Πανελλήνιοι

* 3 **Πρωταθλήματα Ελλάδας**
	+ 2018, 2019, 2022

* 3 **Κύπελλα Ελλάδας**
	+ 2018, 2019, 2023

* 2 **Σούπερ Καπ Ελλάδας**
	+ 2022, 2023

### Μικρές Ηλικίες

* 1 **Πρωτάθλημα Ελλάδας Εφήβων**:
	+ 2019

* 2 **Πρωταθλήματα Εφήβων ΕΣΧΑ**:
	+ 2019, 2023

Τρέχουσα σύνθεση
----------------

Η ομάδα όπως ήταν στις 30 Ιανουάριος 2024

| Νούμερο | Εθνικότητα | Παίκτης | Ύψος | Ημ. Γέννησης |
| --- | --- | --- | --- | --- |
| Τερματοφύλακες |
| **1** |  | Κώστας Κοτανίδης | 1.90 | 07/02/1992 |
| **12** |  | Πάνος Παπαντωνόπουλος | 1.98 | 02/10/2001 |
| Playmaker |
| **17** |  | Πέτρος Κανδύλας | 1.97 | 28/02/1991 |
| **23** |  | Χαράλαμπος Δομπρής | 1.85 | 23/07/1994 |
| **24** |  | Χρήστος Τσιγαρίδας | 1.82 | 13/09/2000 |
| **39** |  | Βασίλης Λιόλιος | 1.75 | 13/05/1999 |
| Εξτρέμ |
| **6** |  | Δημήτρης Τζηράς | 1.90 | 05/04/1991 |
| **8** |  | Γιώργος Παπαβασίλης | 1.82 | 31/07/2000 |
| **9** |  | Ιβάν Βίντα | 1.86 | 14/03/1995 |
| **10** |  | Γρηγόρης Τζίμπουλας | 1.80 | 23/01/2001 |
| **20** |  | Γαρύφαλλος Μπάγιος | 1.78 | 26/04/1994 |
| ΄Ιντερ |
| **19** |  | Ιβάν Σλίσκοβιτς | 1.98 | 23/10/1991 |
| **32** |  | Νίκος Πασσιάς | 1.92 | 17/02/1995 |
| **33** |  | Άνχελ Μοντόρο | 2.13 | 10/04/1989 |
| **44** |  | Σάβο Σλαβούλιτσα | 1.88 | 13/08/1998 |
| **77** |  | Σάββας Σάββας | 1.92 | 07/07/1997 |
| Pivot |
| **7** |  | Παναγιώτης Καραμπουρνιώτης | 1.94 | 20/02/1998 |
| **45** |  | Μίχα Κάβτσιτς | 1.93 | 19/06/1998 |
| **66** |  | Στέφανος Μιχαηλίδης | 2.00 | 15/05/1994 |
| Προπονητής |
|  |  | Νίκος Γραμματικός |

Αξιόλογοι αθλητές και αθλήτριες
-------------------------------

|  |  |  |
| --- | --- | --- |
| * Αθανασιάδης
* Μπάμπης Αλαΐσκας
* Αποστολιδης
* Αναστάσιος Βρεττός
* Βρουσάλης
* Δημοσθένης Γαϊτάνος
* Χρήστος Γιοκαράκης
* Γκουντουρά
* Λαμπρος Ζαχάκος
* Θρακάκης
* Κώστας Κλειδουχάκης
 | * Κοκκινάκης
* Κυριακόπουλος
* Λάμπουρα
* Μοσχοβέλλη
* Μουτσόπουλος
* Μάκης Μπαρμπαρόσος
* Νικόλαος Μυλωνάς
* Γρηγόρης Νάνης
* Δέσποινα Ντουσακλή
* Γιάννης Ξύδης
* Παπαδάκης
 | * Γιώργος Παπαδοπουλος
* Παπαδοπούλου
* Τάκης Προβατόπουλος
* Πυλάδης
* Δημήτριος Σκάρλος
* Τρικίδης
* Τσακίρης
* Τσαούση
* Τσιγώνης
* Χατζησταυράκη
* Χονδρόπουλος
 |

Παραπομπές
----------

1. ↑  ο Ολυμπιακός και επίσημα στο χάντμπολ gazzetta.gr
2. ↑  Αποχώρησε απ' την Handball Premier

Εξωτερικοί σύνδεσμοι - Πηγές
----------------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)
* Ομοσπονδία Χειροσφαίρισης Ελλάδος

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Handball Premier 2021-2022 |
| --- |
|  |
| Όμιλος Βορρά | 
* Αερωπός Έδεσσας
* Δράμα ΄86
* Ζαφειράκης Νάουσας
* Π.Α.Ο.Κ.
* Πυλαία
* Φαίαξ Κέρκυρας
* Φίλιππος Βέροιας
 |  |
|  |
| Όμιλος Νότου | 
* Α.Ε.Κ.
* Άρης Νίκαιας
* Διομήδης Άργους
* Εκπαιδευτήρια Δούκα
* Ιωνικός Νέας Φιλαδέλφειας
* Ολυμπιακός Πειραιώς
* Σαλαμίνα
 |

 |